<classify> Samba iliyowasili Zanzibar Jumapili iliyopita ipo mjini hapa na wachezaji 18 ambao wote wapo katika afya njema, ambao wanajifua kwa ajili ya mechi hizo pamoja na ile dhidi ya Azam FC itakayofanyika Desemba 12.Akizungumza na mwandishi wa habari hizi mratibu wa Simba, Abass Suleiman alisema kuwa ratiba ya mazoezi yao itakuwa ikibadilika badilika, ambapo siku nyingine watakuwa wakifanya mazoezi asubuhi na jioni.Alisema kuwa siku nyingine watakuwa wakifanyia mazoezi katika ufukweni wakati wa asubuhi na jioni kwenye Uwanja wa Amaan, lalini watakuwa wakibadili ratiba kulingana na mazingira.Hata hivyo, alisema kuwa mazoezi ambayo wanyafanya si kwa ajili ya mechi moja tu ya Azam bali wanafanya kwa ajili ya mechi zote ambazo zinawakabili katika Ligi Kuu Tanzania Bara.Alisema maandalizi hao mbali na Azam, pia Desemba 19 wanatarajia kucheza na Toto African jijini Mwanza na Desemba 26 watakwaana na Mwadui ya Shinyanga. Simba wapo Zanzibar kwa ajili ya kambi ya wiki moja na wanatarajia kuondoka Desemba 10 tayari kwa mchezo wao dhidi ya Azam FC jijini Dar es Salaam.  <topic>: michezo 